Diari Oficial de la Generalitat Valenciana


Sumari del DOGV 9929, del 04-09-2024 (2024/8823)

ANUNCI d'obertura del tràmit d'informació pública de la proposta de la Conselleria d'Agricultura, Aigua, Ramaderia i Pesca per a modificació de la Llei 6/2003, de 4 de març, de Ramaderia de la Comunitat Valenciana, mitjançant el Projecte de llei de mesures fiscals, de gestió administrativa i financera, i d'organització de la Generalitat per a 2025. Expedient normatiu: LEYMEDIDAS24/exercici 2025/CAGP.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9929

Data del DOGV
:   04-09-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/8823

CVE
:   ZIHS-R-7151-4633

Data del document
:   02-09-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Anunci

De conformitat amb el que estableixen els articles 14 i 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, s'anuncia l'obertura de tràmit d'informació pública amb l'objectiu de donar audiència a tota la ciutadania per a recollir les seues aportacions en relació amb la següent proposta formulada per la Conselleria d'Agricultura,  Ramaderia i Pesca per a la seva inclusió en l 'Avantprojecte de llei de mesures fiscals, de gestió administrativa i financera, i d'organització de la Generalitat per a l'exercici 2025:

«Proposta de modificació de la Llei 6/2003, de 4 de març, de ramaderia de la Comunitat Valenciana mitjançant el Projecte de llei de mesures fiscals, de gestió administrativa i financera, i d'organització de la generalitat per a 2025».

Per un acord del Consell, en la seua sessió del dia 16 d'abril de 2024, ha sigut declarada la urgència en la tramitació de l'esmentat avantprojecte de llei de mesures, pel que fa als tràmits preceptius de consulta pública prèvia i audiència ciutadana, declaració extensiva a la tramitació que han de realitzar les diferents conselleries en l'elaboració de les seues propostes de modificació normativa a incorporar en l'avantprojecte, per la qual cosa s'efectua anunci d'obertura del tràmit d'informació pública per termini de 10 dies naturals comptat a partir de l'endemà de la publicació del present anunci en el *Diari Oficial de la Generalitat Valenciana*.

La proposta de referència es pot consultar al portal de participació de la Generalitat [https://gvaparticipa.gva.es,](https://gvaparticipa.gva.es, ) podent en el termini esmentat presentar les seves aportacions i opinions les persones i les organitzacions potencialment afectades per aquesta.

Les al·legacions, suggeriments o observacions es realitzaran, preferentment, a través de l'esmentat portal de participació. Per a l' adequada interpretació, valoració i, si escau, incorporació de les aportacions, s' haurà d' especificar l' article i l' apartat de la proposta a què es refereixen, la modificació que es proposa i les raons en les quals se sustenta. Es podrà igualment acompanyar una proposta de redacció alternativa.

  

València, 2 de setembre de 2024

Mª Àngels Ramón-Llin Martínez

Directora general de Producció Agrícola i Ramadera